SOL & MÅNE – Glimt fra 10 år i lære hos en stor, moderne mystiker og intuitionsbegavelse ...
– Glimt fra 10 år i lære hos en stor, moderne mystiker og intuitionsbegavelse ...
OBS! Den danska utgåvan är slut hos NCP X-AIONS och vi hänvisar till "Martinushop DK": klik her!
Findes på svensk! »
Forfatter: Bruus-Jensen, PerUdgivet af: Nordisk Impuls Sideantal: 108 Indbinding: Indbunden Udgivelsesår: 2001 ISBN: 978-87-88652-29-1Sprog: Dansk
Per Bruus-Jensen skildrer den unikke undervisning, han fik af den store danske intuitionsbegavelse Martinus, og belyser samarbejdet og kontakten i hverdagen. Bogen er en fin introduktion til Martinus Kosmologi og det Kosmiske Paradigme, der bl.a. fremstiller verdensaltet som levende og uendeligt, og fremhæver, at det vi kalder "døden", blot indebærer, at livet en tid fortsætter i en anden dimension ... Indeholder mange unike billeder.
I sommeren 1957 kom den da 25-årige Per Bruus-Jensen/PBJ (1932-) i kontakt med Martinus, hvilket blev starten på et 20-årigt nært venskab og samabejde imellem dem. De første 10 år var samarbejdet på Martinus' eget initiativ præget af intensiv undervisning, der formede sig som spørgsmål og svar mellem elev og lærer. Disse samtaler kunne ofte være anstrengende for begge parter: Martinus, med hans tilgang til sin intuitive og for ham selvindlysende kundskab, havde nu og da svært ved at forstå, at noget kunne være uklart. Og ikke mindst derfor kunne det tilsvarende være svært for PBJ med hans behov for præcision og systematik at redegøre for, hvori det uklare bestod på en sådan måde, at Martinus forstod problemet. Men når det så lykkedes, kom svaret og løsningen næsten også altid omgående, og med baggrund i dette blev det efterfølgende PBJ's hovedopgave at præcisere, systematisere og konkretisere den intuitive viden, som Martinus formidlede, samt senere yderligere at udvikle og skabe koblinger mellem kosmologien og naturvidenskaben; "Spirituality – Science".
Han spiller en meget stor rolle i min missions og vor fælles store sags fremtid. Han er den, som absolut rækker højest op, når det drejer sig om at forstå mine komiske analyser. Han har kunnet følge mig i alle de analyser, jeg til dato har skabt, og ligeledes er han begyndt selv få intuitive oplevelser.
(Se videre: "Arkiv & Dokumentation".)
Undervisningen og samtalerne med Martinus berørte nu og da emner og områder, som Martinus ikke selv havde behandlet i sine bøger, men som for størstedelens vedkommende nu genfindes i PBJ's litteratur. Efter årene hos Martinus har PBJ udfra en bred tværvidenskabelig orientering brugt hele sit liv på over en bred front at bygge broer mellem Martinus Kosmologi og naturvidenskaben. Og resultatet er bemærkelsesværdigt. Udfra Martinus' verdensbillede præsenterer han i sit forfatterskab en virkelighedsbeskrivelse, der leder til et paradigmeskifte; mere præcist et skifte fra et materialistisk verdensbillede behersket af tilfældigheder til et virkelighedsbillede, iflg. hvilket verdensaltet er uendeligt og levende, og hvor livet styres og reguleres af en altomfattende bevidsthed, der bl.a. kommer til udtryk gennem den form for skabelse, vi kalder evolution. Verdensaltet fremstilles som noget evigt, uendeligt af dybest set immateriel natur, helt i overensstemmelse med mange af de forskningsresultater, som ikke mindst partikelfysikken og astrofysikken i vor tid i stadigt større omfang tegner sig for.